3. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ.Φ.493/56/910092 της 8 Αυγ./6  Σεπτ. 1976 (ΦΕΚ Β΄1085) Περί ειδικών δελτίων ταυτότητος Εφέδρων Αξιωματικών και Ανθυπασπιστών των τριών κλάδων των Ενόπλων Δυνάμεων. Έχοντες υπ' όψη: α)Τας διατάξεις της υπ’ αριθ. 22/16.1.59 πράξεως του Υπουργικού Συμβουλίου, κυρωθείσης δια του άρθρου 9 του Ν.Δ/τος 4089/60 «περί διατάξεων αφορωσών τους Εφέδρους Αξιωματικούς, Πολεμιστάς, Αγωνιστάς Εθνικής Αντιστάσεως και Αναπήρους και Θύματα Πολέμου». β)Το άρθρον 5 παραγ. 2 και 10 του Ν.Δ/τος 58/68 «περί Υπουργείου Εθνικής Αμύνης και των Οργάνων της Ανωτάτης Διοικήσεως και Ελέγχου των Ενόπλων Δυνάμεων. γ)Το υπ’ αριθ. 369/69 Β. Διάταγμα «περί κυρώσεως της υπ’ αριθ. 2018/13.3.69 Υπουργικής αποφάσεως», αποφασίζομεν: Άρθρ.1..-1.Πάντες οι εκτός των τάξεων του Ενεργού Στρατού Έφεδροι Αξ/κοί και Ανθ/σταί και των τριών Κλάδων των Ενόπλων Δυνάμεων εφοδιάζονται δι’ ειδικού δελτίου ταυτότητος εμφαίνοντος την ιδιότητα τούτων, εκδιδομένου υπό της ΔΕΠΑΘΑ/ΑΕΔ, ως το συνημμένον υπόδειγμα. 2.Το δελτίον ταυτότητος καταρτίζεται επί χάρτου χρώματος ανοικτού κυανού, διαστάσεων 0,20Χ0,065, εφ’ ού καταχωρούνται τα κάτωθι στοιχεία: α)Η ένδειξις «ΕΙΔΙΚΟΝ ΔΕΛΤΙΟΝ ΤΑΥΤΟΤΗΤΟΣ ΕΦΕΔΡΟΥ ΑΞΙΩΜΑΤΙΚΟΥ ή ΑΝΘΥΠΑΣΠΙΣΤΟΥ», αναλόγως της ιδιότητος του περί ού το δελτίον. β)Υπουργείον Εθνικής Αμύνης – Αρχηγείον Ενόπλων Δυνάμεων – ΔΕΠΑΘΑ. γ)Αύξ. Αριθ. δ)Επώνυμον ε)Όνομα ζ)Όνομα πατρός η)Βαθμός – Όπλον – Σώμα θ)Αριθμός Στρατολογικού Μητρώου (ΑΣΜ). ι)Μέλος του Συνδέσμου Εφέδρων Αξιωματικών και Ανθυπασπιστών Νομού (ΣΕΑΑΝ) ή του Γραφείου Εφέδρων Αξιωματικών και Ανθυπασπιστών της Επαρχίας (ΓΕΑΑΕ) Α.Ν. 628/68. κ)Αριθμός Μητρώου βιβλίων ταυτοτήτων Γραφείων Υπηρεσίας Εφέδρων Νομών (ΓΥΕΝ) λ)Διεύθυνσις κατοικίας μ)Αστυνομικόν Τμήμα της κατοικίας του Εφέδρου. ν)Φωτογραφία εν πολιτική περιβολή διαστάσεων 0.040Χ0.034, άνευ διοπτρών εσφραγισμένη υπό του συντάσσοντος τούτο κατά περίπτωσιν ΓΥΕΝ. Άρθρ.2..-1.Τα δελτία θα χορηγούνται δωρεάν. 2.Δια την αρχικήν χορήγησιν του νέου δελτίου ταυτότητος απαιτούνται τα κάτωθι δικαιολογητικά. (Αντί για τη σελ. 266,41(β)  Σελ. 266,41(γ) Τεύχος 1386 Σελ. 21 Ατομικά Έγγραφα Αξιωματικών 36.Γ.θ.1-3 α)Αίτησις (ως το συνημμένον υπόδειγμα) χαρτοσημασμένη δια χαρτοσήμου δέκα (10) δρχ. δημοσίου και ενσήμου τριών (3) δρχ. ΜΤΣ στρατού. β)Αντίγραφον ή Απόσπασμα φύλλου Μητρώου του οικείου Στρατολογικού Γραφείου. γ)Δύο φωτογραφίαι εν πολιτική περιβολή διαστάσεων 0.040Χ0.34 επί λευκού πορώδους χάρτου κατά μέτωπον, ως αι τοιαύται δια τα δελτία Αστυνομικής ταυτότητος. Η μία εκ των δύο φωτογραφιών θα επικολλάται επί του ΑΦ Μητρώου και θα θεωρήται υπό των Γραφείων Υπηρεσίας Εφέδρων Νομών (ΓΥΕΝ) δια την ταυτοπροσωπίαν. δ)Βεβαίωσις του οικείου Συνδέσμου ή Γραφείου Εφέδρων Αξ/κών και Ανθ/στών εις ό φέρεται εγγεγραμμένος. Άρθρ. 3..-Εν περιπτώσει προαγωγής, έκδοσις νέου δελτίου επιτρέπεται, εφ’ όσον οι ενδιαφερόμενοι προσκομίσωσι τα δικαιολογητικά, άτινα απαιτούνται δια την αρχικήν χορήγησιν. Άρθρ. 4..-1.Εν περιπτώσει απωλείας, έκδοσις νέου δελτίου επιτρέπεται μόνον βάσει πορίσματος Ενόρκου Διοικητικής Εξετάσεως, διατασσομένης υπό του Δ/ντού της ΔΕΠΑΘΑ/ΑΕΔ και ενεργουμένης υπό Αξ/κών των Ενόπλων Δυνάμεων ή Αξ/κών και των διοικούντων Σταθμούς Υπαξ/κών των Σωμάτων Ασφαλείας. 2.Εφ’ όσον εκ του πορίσματος διαπιστούται αδικαιολόγητος απώλεια της ταυτότητος, τούτο θα έχη επίπτωσιν επί της μελλοντικής προαγωγής του. Άρθρ.5.-1.Τα ήδη εις χείρας των Εφέδρων Αξ/κών δελτία ταυτότητος παλαιού τύπου, παραμένουν έγκυρα, της αντικαταστάσεώς των ούσης προαιρετικής. 2.Πάσα προγενεστέρα απόφασις ή διαταγή επί του υπό της παρούσης ρυθμιζομένου αντικειμένου καταργείται. Η παρούσα δημοσιευθήτω δια της Εφημερίδος της Κυβερνήσεως.